EL Επίσημη Εφημερίδα της Ευρωπαϊκής Ένωσης C 230/7

Πληροφορίες που διαβιβάζουν τα κράτη μέλη για τις κρατικές ενισχύσεις οι οποίες χορηγούνται βάσει του κανονισμού (ΕΚ) αριθ. 1857/2006 της Επιτροπής για την εφαρμογή των άρθρων 87 και 88 της συνθήκης EK στις κρατικές ενισχύσεις προς μικρές και μεσαίες επιχειρήσεις που δραστηριοποιούνται στον τομέα της παραγωγής γεωργικών προϊόντων και για την τροποποίηση του κανονισμού (ΕΚ) αριθ. 70/2001

(2008/C 230/07)

Αριθμός ενίσχυσης: XA 264/07

Κράτος μέλος: Eσθονία

Περιφέρεια: Eσθονία

Τίτλος του καθεστώτος ενίσχυσης ή επωνυμία της εταιρίας που λαμβάνει μεμονωμένη ενίσχυση: Newcastle` haiguse likvideerimise kulude katmine Abja Muna OÜ-le

Νομική βάση: Loomatauditõrje seadus (RT I 1999, 57, 598; 97, 861; 2000, 82, 526; 2001, 3, 4; 88, 531; 93, 566; 2002 13, 80; 61, 375; 63, 387; 96, 566; 2004, 19, 135; 34, 236; 2005, 37, 286; 61, 477; 2006, 21, 162; 2007, 1,1; 12, 66; 11, 114)

Vabariigi Valitsuse 1. augusti 2000. a määrus nr 260

Eriti ohtlike loomataudide ennetamise ja tõrjega seotud kulude hüvitamise tingimused ja kord (RT I 2000, 64, 420; 2006, 31, 241)

Ετήσιες προβλεπόμενες δαπάνες στο πλαίσιο του καθεστώτος ενίσχυσης ή συνολικό ετήσιο ποσό της μεμονωμένης ενίσχυσης που χορηγήθηκε στην δικαιούχο εταιρία: Συνολικό ποσό: 550 000 EEK.

Μέγιστη ένταση της ενίσχυσης: Μέχρι 100 %

Ημερομηνία έναρξης της εφαρμογής:

Διάρκεια του καθεστώτος ενίσχυσης ή της χορήγησης μεμονωμένης ενίσχυσης:

Στόχος της ενίσχυσης: Η ενίσχυση χορηγείται σύμφωνα με το άρθρο 10 του κανονισμού (ΕΚ) αριθ. 1857/2006.

Σύμφωνα με το άρθρο 10 παράγραφος 1 του κανονισμού (ΕΚ) αριθ. 1857/2006 ο υπουργός γεωργίας χορηγεί την ενίσχυση στους γεωργούς με τη διαμεσολάβηση της υπηρεσίας κτηνιατρικής και τροφίμων. Σύμφωνα με το άρθρο 10 παράγραφος 2 του κανονισμού (ΕΚ) αριθ. 1857/2006 ο υπουργός γεωργίας χορηγεί την ενίσχυση στην υπηρεσία κτηνιατρικής και τροφίμων η οποία καταβάλλει τις αποζημιώσεις στους παραγωγούς γεωργικών προϊόντων

Σχετικός(-οί) τομέας(-είς): Κωδικός Nace A00124 (πουλερικά)

Επωνυμία και διεύθυνση της αρμόδιας αρχής:

Põllumajandusministeerium Lai 39/41 EE-Tallinn 15056

Veterinaar- ja Toiduamet Väike-Paala 3 EE-Tallinn 11415

Διεύθυνση στο Διαδίκτυο: https://www.riigiteataja.ee/ert/act.jsp?id=1046235

Άλλες πληροφορίες: —

Αριθμός ενίσχυση: XA 349/07

Κράτος μέλος: Ιταλία

Περιφέρεια: Sardegna

Τίτλος του καθεστώτος ενίσχυσης: Legge regionale 11 marzo 1998, n. 8, articolo 23 (aiuti per i danni alla produzione agricola). Sostegno a favore degli allevatori per fronteggiare la scrapie degli ovicaprini — Indennizzi per la perdita di reddito — anni 2004-2007

Νομοθετικό υπόβαθρο: L.R. 11 marzo 1998, n. 8, articolo 23.

Deliberazione della giunta regionale n. 25/34 del 3 luglio 2007 recante «Legge regionale 11 marzo 1998, n. 8, articolo 23 (aiuti per i danni alla produzione agricola) — Sostegno a favore degli allevatori per fronteggiare la scrapie degli ovicaprini — Indennizzi per la perdita di reddito — anni 2004-2007 — Direttive di attuazione».

Deliberazione della giunta regionale n. 42/16 del 24 ottobre 2007: Modifica della deliberazione della giunta regionale n. 25/34 del 3 luglio 2007 recante «Legge regionale 11 marzo 1998, n. 8, articolo 23 (aiuti per i danni alla produzione agricola) — Sostegno a favore degli allevatori per fronteggiare la scrapie degli ovicaprini — Indennizzi per la perdita di reddito — Anni 2004-2007 — Direttive di attuazione»

Προβλεπόμενη ετήσια δαπάνη στο πλαίσιο του καθεστώτος: Οι συνολικές δαπάνες για την ενίσχυση καλύπτουν ζημίες των ετών 2004, 2005, 2006 και 2007 και ανέρχονται σε 2 εκατ. EUR

Μέγιστη ένταση της ενίσχυσης: Η μέγιστη ένταση της ενίσχυσης ορίζεται στο 70 % της ζημίας, που υπολογίζεται με βάση την αξία της απωλεσθείσας παραγωγής, άνευ των ενδιαμέσων δαπανών που δεν έχει επωμισθεί ο γεωργός (κόστος αγοράς ζωοτροφών και κτηνιατρικές δαπάνες), και γίνεται διάκριση μεταξύ των μη καθαροαίμων ζώων και των αναφερόμενων στα γενεαλογικά μητρώα. Ιδού ο λεπτομερής μηχανισμός του υπολογισμού:

Η αξία της απωλεσθείσας γαλακτοπαραγωγής για κάθε ζώο έχει καθοριστεί βάσει της μέσης τιμής κατσικίσιου γάλακτος που έχει καταγράψει το Ιταλικό Ινστιτούτο Μελετών, Έρευνας και Πληροφόρησης για τη Γεωργική Αγορά (ISMEA) που ανέρχεται σε 0,57 EUR/λίτρο, σε συνδυασμό με την ετήσια παραγωγικότητα των αιγών στη Σαρδηνία, που ανέρχεται σε 180 λίτρα για τις μη καθαρόαιμες και σε 220 λίτρα για τις καταχωρισμένες σε γενεαλογικά μητρώα.

Η υπολογισθείσα μέση παραγωγή ανά κατσικάκι/αρνάκι ανέρχεται σε 43 EUR, βάσει του μέσου βάρους που υπολογίζεται σε 9-10 χιλιόγραμμα/ζώο και της μέση τιμής των 4,5 EUR/χιλιόγραμμο. ως αναφέρεται στον κατάλογο τιμών αρνίσιου κρέατος για εμπορική διακίνηση στη βάση δεδομένων του ISMEA το Νοέμβριο και το Δεκέμβριο του 2006.

Η κατά κεφαλή εμπορεύσιμη παραγωγή είναι η αξία της κατά κεφαλήν γαλακτοπαραγωγής προσαυξημένη κατά την αξία του αρνιού/κατσικιού

Ημερομηνία έναρξης της εφαρμογής: Η ενίσχυση θα χορηγηθεί για τα ενήλικα αιγοπρόβατα που σφαγιάσθηκαν βάσει εντολής των υγειονομικών αρχών από τις 4 Ιουλίου 2004

Διάρκεια του καθεστώτος ενίσχυσης: Δεκέμβριος 2007

Στόχος της ενίσχυσης: Η ενίσχυση θα χορηγηθεί βάσει του άρθρου 10 του κανονισμού και αποσκοπεί στην αποζημίωση των γεωργοκτηνοτρόφων για την απώλεια παραγωγής από ενήλικα αιγοπρόβατα τα οποία, σφαγιάστηκαν κατ'εντολή των υγειονομικών αρχών, επειδή εμφάνισαν συμπτώματα κοινούρωσης (τρομώδους νόσου), που αποτελεί εκφυλιστική ασθένεια η οποία προσβάλει το κεντρικό νευρικό σύστημα των αιγοπροβάτων

Σχετικός(-οί) τομέας(-είς): Ζωική παραγωγή: αιγοπρόβατα

Επωνυμία και διεύθυνση της αρμόδιας υπηρεσίας χορήγησης της ενίσχυσης:

Regione autonoma della Sardegna Assessorato dell'agricoltura e riforma agro-pastorale Via Pessagno, 4 I-09125 Cagliari

Διεύθυνση στο διαδίκτυο: Για τη «deliberazione n. 25/34 del 3 luglio 2007»:

http://www.regione.sardegna.it/documenti/1_72_20070703165033.pdf

για το αντίστοιχο παράρτημα:

http://www.regione.sardegna.it/documenti/1_72_20070703165715.pdf

για τη «deliberazione n. 42/16 del 24.10.2007 che modifica la deliberazione 25/34 del 3 luglio 2007»:

http://www.regione.sardegna.it/documenti/1_72_20071024111304.pdf

για το αντίστοιχο παράρτημα:

http://www.regione.sardegna.it/documenti/1_72_20071024111334.pdf

Άλλες πληροφορίες: Δεδομένου ότι είναι αδύνατη η διάγνωση της τρομώδους νόσου των αιγοπροβάτων όσο αυτά είναι ζωντανά (ελλείψει αντίστοιχου διαγνωστικού τεστ), η εμφάνιση της νόσου εικάζεται αποκλειστικά και μόνο βάσει των κλινικών συμπτωμάτων, ενώ οι δοκιμές που επιβεβαιώνουν τη διάγνωση ως επί το πλείστον πραγματοποιούνται στους εγκεφαλικούς και σε μικρότερο βαθμό στους λεμφικούς ιστούς που αφαιρούνται από τα σφάγια των ζώων.

Κατά συνέπεια, ο έλεγχος της νόσου, εφόσον διαπιστωθεί σε κάποιο κοπάδι, συνεπάγεται τον επιλεκτικό σφαγιασμό των ζώων που είναι γενετικώς ευπαθή στην κοινούρωση, εφαρμόζοντας παράλληλα άλλες περιοριστικές διατάξεις, όπως προβλέπει ο κανονισμός (ΕΚ) αριθ. 1492/2004 της Επιτροπής της 23ης Αυγούστου 2004, για την τροποποίηση του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου όσον αφορά τα μέτρα εξάλειψης των μεταδοτικών σπογγωδών εγκεφαλοπαθειών στο βοοειδή και στα αιγοπρόβατα.

Αξίζει να σημειωθεί ότι ιδίως το παράρτημα VII του κανονισμού (ΕΚ) αριθ. 999/2001, όπως τροποποιήθηκε με τον κανονισμό (ΕΚ) αριθ. 1492/2004, διέπει κανονιστικά την εισαγωγή των ζώων σε αγροκτήματα όπου έχουν σφαγιαστεί και πλήρως καταστραφεί γενετικώς ευπαθή ζώα, δεδομένου ότι δεν επιτρέπεται η εισαγωγή ζώων δίχως τα ενδεδειγμένα γενετικά χαρακτηριστικά σε αναπαραγωγικά αγροκτήματα.

Ως εκ τούτου οι περιφερειακές αρχές δρομολόγησαν πρόσφατα ειδικά προγράμματα που αποσκοπούν, αφενός, στη γενετική βελτίωση των κοπαδιών στη Σαρδηνία και, αφετέρου, στην υπέρβαση των δυσχερειών όσον αφορά την αναδημιουργία των κοπαδιών μετά από σφαγιασμούς και τη στελέχωσή τους με γενετικώς ανθεκτικά ζώα.

Μεταξύ των προγραμμάτων που έχουν εγκριθεί είναι ιδιαίτερης σημασίας το «περιφερειακό σχέδιο του 2006 για τη γενετική επιλογή με στόχο την αύξηση της αντίστασης στις μεταδοτικές σπογγώδεις εγκεφαλοπάθειες των προβάτων», που αποσκοπεί στην αύξηση της συχνότητας εμφάνισης του αλληλομόρφου της πρωτεΐνης πρίον (ARR) η οποία εξασφαλίζει τη γενετική αντίσταση στις μεταδοτικές σπογγώδεις εγκεφαλοπάθειες, καθώς και το «πρόγραμμα για τη δημιουργία και τη διατήρηση βασικού κοπαδιού παραγωγής ομοζυγωτικών κριαριών ανθεκτικών στο PrP, προς αξιοποίηση κατά προτεραιότητα σε μονάδες αναπαραγωγής στις εστίες της ασθένειας», με στόχο ιδιαίτερα την παραγωγή ανθεκτικών ομοζυγωτικών κριαριών που να μπορούν να αξιοποιηθούν για τις ανάγκες των μονάδων αναπαραγωγής που απαντούν σε περιοχές όπου εστιάζεται η εμφάνιση της ασθένειας.

Παρά τη δρομολόγηση των προαναφερθέντων προγραμμάτων, εξακολουθούν να είναι μεγάλα τα απαιτούμενα χρονικά διαστήματα για την αποκατάσταση των κτηνοτροφικών αποθεμάτων και ως εκ τούτου του αντίστοιχου παραγωγικού δυναμικού των σχετικών επιχειρήσεων δεδομένου ότι οι θετικές επιπτώσεις από την ενδεχόμενη, ακόμη και ταυτόχρονη, συμμετοχή στα προαναφερθέντα προγράμματα καθίστανται εμφανείς μετά από το έτος που ακολουθεί τους υγειονομικούς σφαγιασμούς με την είσοδο στην παραγωγή νεαρών στελεχών βάσει των προγραμματισμένων διαδικασιών εσωτερικής αντικατάστασης των ενδεδειγμένων συστημάτων γενετικής επιλογής. Επιπλέον, εξακολουθεί να είναι δυσχερής ο εντοπισμός στην αγορά των ζώων που προσφέρονται από γενετική σκοπιά για την ανασύσταση των κτηνοτροφικών αποθεμάτων και διαθέτουν τα απαιτούμενα γενετικά χαρακτηριστικά.

Ως εκ τούτου, δεδομένου ότι οι εν λόγω δυσκολίες παρεμποδίζουν την αντικατάσταση των ζώων που σφαγιάζονται για υγειονομικούς λόγους, η απώλεια της παραγωγής υπολογίζεται βάσει των τιμών που αναφέρονται στη «μέγιστη ένταση της ενίσχυσης» για περίοδο ενός έτους λαμβανομένου υπόψη ότι τα πρόβατα της Σαρδηνίας ως επί το πλείστον εκτρέφονται για γαλακτοπαραγωγικούς σκοπούς και ότι η παραγωγή γάλακτος στη Σαρδηνία είναι εποχιακή (συνήθως μεταξύ Ιανουαρίου και Ιουλίου)

Stefania MANCA

Διευθύντρια του τμήματος παραγωγής

Αριθμός ενίσχυσης: XA 356/07

Κράτος μέλος: Δημοκρατία της Σλοβενίας

Περιφέρεια: Območje Občine Selnica ob Dravi

Τίτλος του καθεστώτος ενισχύσεων: Državne pomoči za ohranjanje in razvoj kmetijstva in podeželja v občini Selnica ob Dravi 2007-2013

Νομική βάση: Pravilnik o dodeljevanju državnih pomoči, pomoči de minimis in izvajanju drugih ukrepov razvoja podeželja v občini Selnica ob Dravi

Ετήσιες δαπάνες που προβλέπονται στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην επιχείρηση:

2007: 14 187 EUR

2008: 15 000 EUR

2009: 15 500 EUR

2010: 17 000 EUR

2011: 20 000 EUR

2012: 22 000 EUR

2013: 25 000 EUR

Μέγιστη ένταση ενίσχυσης:

1. Επενδύσεις σε γεωργικές εκμεταλλεύσεις για τους σκοπούς της πρωτογενούς παραγωγής:

— έως 50 % των επιλέξιμων δαπανών σε μειονεκτικές περιοχές,

— έως 40 % των επιλέξιμων δαπανών σε άλλες περιοχές,

— έως 60 % των επιλέξιμων δαπανών στις μειονεκτικές περιοχές και έως 50 % των επιλέξιμων δαπανών στις άλλες περιοχές, όταν πρόκειται για επενδύσεις που πραγματοποιούνται από νέους γεωργούς εντός πενταετίας από την εγκατάστασή τους.

Η ενίσχυση προορίζεται για επενδύσεις αποκατάστασης στοιχείων των γεωργικών εκμεταλλεύσεων, για την αγορά εξοπλισμού χρησιμοποιούμενου στη γεωργική παραγωγή, για επενδύσεις σε μόνιμες καλλιέργειες, για τη βελτίωση γεωργικών εκτάσεων και τη διαχείριση βοσκοτόπων.

2. Διατήρηση παραδοσιακών κτιρίων:

— έως 100 % των πραγματικών δαπανών στην περίπτωση επενδύσεων σε μη παραγωγικά στοιχεία,

— έως 60 % των πραγματικών δαπανών, ή 75 % στις μειονεκτικές περιοχές, για επενδύσεις σε παραγωγικά στοιχεία του ενεργητικού των εκμεταλλεύσεων, υπό τον όρο ότι η επένδυση δεν συνεπάγεται αύξηση της παραγωγικής ικανότητας της εκμετάλλευσης,

— είναι δυνατόν να χορηγείται πρόσθετη ενίσχυση έως και ποσοστό 100 % για την κάλυψη των πρόσθετων δαπανών που προκύπτουν από τη χρήση παραδοσιακών υλικών τα οποία είναι απαραίτητα για τη διατήρηση των στοιχείων κληρονομιάς των κτιρίων.

3. Ενισχύσεις για την πληρωμή ασφαλίστρων:

— λαμβάνοντας υπόψη τη χρηματοδότηση από τον εθνικό προϋπολογισμό, η δημοτική υποστήριξη αυξάνει το ποσό των ενισχύσεων σε ύψος έως και 50 % των επιλέξιμων δαπανών για ασφάλιστρα για την ασφάλιση των καλλιεργειών και των καρπών, και για την ασφάλιση του ζωικού κεφαλαίου έναντι ασθενειών.

4. Ενισχύσεις αναδασμού:

— έως 100 % των επιλέξιμων νομικών και διοικητικών δαπανών, συμπεριλαμβανομένου του κόστους επιθεώρησης.

5. Ενισχύσεις για την ενθάρρυνση της παραγωγής γεωργικών προϊόντων ποιότητας:

— έως 100 % των πραγματικών δαπανών· η ενίσχυση θα χορηγείται υπό μορφή επιδοτούμενων υπηρεσιών και δεν πρέπει να περιλαμβάνει άμεσες χρηματικές πληρωμές προς τους παραγωγούς.

6. Παροχή τεχνικής υποστήριξης στον γεωργικό τομέα:

— έως 100 % των δαπανών για την εκπαίδευση και την κατάρτιση των γεωργών, τις υπηρεσίες παροχής συμβουλών, τη διοργάνωση φόρουμ, διαγωνισμών, εκθέσεων, εμποροπανηγύρεων, για δημοσιεύσεις, καταλόγους και ιστότοπους. Η ενίσχυση θα χορηγείται υπό μορφή επιδοτούμενων υπηρεσιών και δεν πρέπει να περιλαμβάνει άμεσες χρηματικές πληρωμές προς τους παραγωγούς

Ημερομηνία έναρξης εφαρμογής: Νοέμβριος 2007 (η ενίσχυση δεν καταβάλλεται πριν από τη δημοσίευση της περίληψης στην ιστοσελίδα της Επιτροπής)

Διάρκεια του καθεστώτος ενισχύσεων ή της μεμονωμένης ενίσχυσης: Έως τις 31 Δεκεμβρίου 2013

Στόχος της ενίσχυσης: Υποστήριξη των ΜΜΕ

Αναφορά στα άρθρα του κανονισμού (ΕΚ) αριθ. 1857/2006 και επιλέξιμες δαπάνες: Τα άρθρα 8-13 του σχεδίου κανονιστικών διατάξεων περί χορήγησης κρατικών ενισχύσεων και ενισχύσεων ήσσονος σημασίας, καθώς και περί εφαρμογής άλλων μέτρων για την ανάπτυξη της υπαίθρου στο δήμο Selnica ob Dravi περιλαμβάνουν μέτρα που αποτελούν κρατική ενίσχυση σύμφωνα με τα ακόλουθα άρθρα του κανονισμού (ΕΚ) αριθ. 1857/2006 της Επιτροπής της 15ης Δεκεμβρίου 2006 για την εφαρμογή των άρθρων 87 και 88 της συνθήκης στις κρατικές ενισχύσεις σε μικρές και μεσαίες επιχειρήσεις που δραστηριοποιούνται στην παραγωγή γεωργικών προϊόντων και για την τροποποίηση του κανονισμού (ΕΚ) αριθ. 70/2001 (ΕΕ L 358 της 16.12.2006, σ. 3):

άρθρο 4: Επενδύσεις σε γεωργικές εκμεταλλεύσεις,

άρθρο 5: Διατήρηση παραδοσιακών τοπίων και κτιρίων,

άρθρο 12: Ενισχύσεις για την πληρωμή των ασφαλίστρων,

άρθρο 13: Ενισχύσεις αναδασμού,

άρθρο 14: Ενισχύσεις για την ενθάρρυνση της παραγωγής γεωργικών προϊόντων ποιότητας,

άρθρο 15: Παροχή τεχνικής υποστήριξης στον γεωργικό τομέα

Σχετικός(-οί) τομέας(-είς): Γεωργία

Ονομασία και διεύθυνση της χορηγούσας αρχής:

Občina Selnica ob Dravi Slovenski trg 4 SLO-2352 Selnica ob Dravi

Διεύθυνση στο Διαδίκτυο: http://www.izit.si/muv/index.php?action=showIzdaja&year=2007&izdajaID=421

(stran 859, št. predpisa 447)

Άλλες πληροφορίες: Το μέτρο ενίσχυσης για την καταβολή ασφαλίστρων, προκειμένου να ασφαλιστούν οι καλλιέργειες και οι καρποί, καλύπτει τα ακόλουθα δυσμενή καιρικά φαινόμενα, τα οποία μπορούν να εξομοιωθούν με θεομηνίες: εαρινό παγετό, χαλάζι, κεραυνούς, πυρκαγιά που προκαλείται από κεραυνό, θύελλες, καταιγίδες και πλημμύρες.

Οι δημοτικές κανονιστικές διατάξεις πληρούν τις απαιτήσεις του κανονισμού (ΕΚ) αριθ. 1857/2006 ως προς τα μέτρα που θεσπίζονται από τον Δήμο και τις γενικές εφαρμοστέες διατάξεις (διαδικασία χορήγησης, σώρευση, διαφάνεια και έλεγχος των ενισχύσεων)

Ο Δήμαρχος του δήμου Selnica ob Dravi

Jurij LEP

Αριθμός ενίσχυσης: XA 363/07

Κράτος μέλος: Δημοκρατία της Σλοβενίας

Περιφέρεια: Območje občine Sv. Andraž v Slov. goricah

Τίτλος του καθεστώτος ενισχύσεων ή επωνυμία της εταιρείας που λαμβάνει μεμονωμένη ενίσχυση: Finančne intervencije v kmetijstvo v Občini Sv. Andraž v Slov. goricah

Νομική βάση: Pravilnik o dodeljevanju državnih pomoči za ohranjanje in razvoj kmetijstva in podeželja v občini Sv. Andraž v Slov. goricah

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην εταιρεία:

2007: 4 173 EUR

2008: 4 173 EUR

2009: 4 173 EUR

2010: 4 173 EUR

2011: 4 173 EUR

2012: 4 173 EUR

2013: 4 173 EUR

Μέγιστη ένταση της ενίσχυσης:

1. Επενδύσεις σε γεωργικές εκμεταλλεύσεις για τους σκοπούς της πρωτογενούς παραγωγής:

— μέχρι 50 % των επιλέξιμων δαπανών στις μειονεκτικές περιοχές,

— μέχρι 40 % των επιλέξιμων δαπανών σε άλλες περιοχές,

— μέχρι 60 % των επιλέξιμων δαπανών στις μειονεκτικές περιοχές όταν πρόκειται για επενδύσεις που πραγματοποιούνται από νέους γεωργούς εντός πέντε ετών από την εγκατάστασή τους. Οι νέοι γεωργοί πρέπει να πληρούν τις απαιτήσεις του άρθρου 22 του κανονισμού (ΕΚ) αριθ. 1698/2005.

Η ενίσχυση παρέχεται υπό μορφή επιχορηγήσεων και συγχρηματοδότησης των τόκων δανείων.

Η ενίσχυση παρέχεται για επενδύσεις στον εκσυγχρονισμό γεωργικών εκμεταλλεύσεων (επενδύσεις σε μεταποίηση φυτών και σε ζωική παραγωγή) και στη διαχείριση βοσκοτόπων και γεωργικών εκτάσεων.

2. Ενισχύσεις για την πληρωμή ασφαλίστρων:

— το ποσό της ενίσχυσης από τον δήμο καλύπτει τη διαφορά μεταξύ του ποσού συγχρηματοδότησης των ασφαλίστρων από τον εθνικό προϋπολογισμό και ποσοστού μέχρι και 50 % των επιλέξιμων δαπανών για την καταβολή ασφαλίστρων, προκειμένου να ασφαλιστούν, αφενός, οι καλλιέργειες και οι καρποί και, αφετέρου, το ζωικό κεφάλαιο έναντι νόσων.

3. Παροχή τεχνικής υποστήριξης:

— μέχρι 50 % των επιλέξιμων δαπανών για την εκπαίδευση και την κατάρτιση κατόχων εκμεταλλεύσεων, για υπηρεσίες συμβούλων, για τη διοργάνωση φόρουμ, διαγωνισμών, εμπορικών εκθέσεων και πανηγύρεων, για δημοσιεύσεις, για καταλόγους και ιστοσελίδες και για τη διάδοση των επιστημονικών γνώσεων,

— η ενίσχυση χορηγείται υπό μορφή επιδοτούμενων υπηρεσιών και δεν περιλαμβάνει άμεσες χρηματικές πληρωμές σε παραγωγούς

Ημερομηνία εφαρμογής: Από το Νοέμβριο του 2007 (η ενίσχυση θα χορηγηθεί μόνον μετά από τη δημοσίευση συνοπτικού δελτίου στην ιστοσελίδα της Ευρωπαϊκής Επιτροπής)

Διάρκεια του καθεστώτος ενισχύσεων ή της χορήγησης μεμονωμένης ενίσχυσης: Έως τις 31 Δεκεμβρίου 2013

Στόχος της ενίσχυσης: Στήριξη ΜΜΕ

Αναφορά στα άρθρα του κανονισμού (ΕΚ) αριθ. 1857/2006 και επιλέξιμες δαπάνες: Το σχέδιο κανόνων σχετικά με τη χορήγηση κρατικών ενισχύσεων για τη διατήρηση και την ανάπτυξη της γεωργίας και της υπαίθρου στον δήμο Sv. Andraž v Slov. περιλαμβάνει μέτρα που συνιστούν κρατικές ενισχύσεις σύμφωνα με τα ακόλουθα άρθρα του κανονισμού (EΚ) αριθ. 1857/2006 της Επιτροπής, της 15ης Δεκεμβρίου 2006, σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις που δραστηριοποιούνται στον τομέα της παραγωγής γεωργικών προϊόντων και για την τροποποίηση του κανονισμού (ΕΚ) αριθ. 70/2001 (ΕΕ L 358 της 16.12.2006, σ. 3):

άρθρο 4: Επενδύσεις σε γεωργικές εκμεταλλεύσεις,

άρθρο 12: Ενισχύσεις για την πληρωμή ασφαλίστρων,

άρθρο 15: Παροχή τεχνικής υποστήριξης στο γεωργικό τομέα

Σχετικός(-οί) κλάδος(-οι): Γεωργία

Ονομασία και διεύθυνση της χορηγούσας αρχής:

Občina Sv. Andraž v Slov. goricah Vitomarci 71 SLO-2255 Vitomarci

Διεύθυνση στο Διαδίκτυο: http://www.lex-localis.info/UradnoGlasiloObcin/VsebinaDokumenta.aspx?SectionID=97cd483c-ae75-4180-a84d-3f07f9000a7c

Άλλες πληροφορίες: Το μέτρο της πληρωμής των ασφαλίστρων για την ασφάλιση των καλλιεργειών και των καρπών καλύπτει τα ακόλουθα δυσμενή καιρικά φαινόμενα που μπορούν να εξομοιωθούν με θεομηνία: εαρινό παγετό, χαλάζι, κεραυνούς, πυρκαγιές προκαλούμενες από κεραυνούς, καταιγίδες και πλημμύρες.

Οι κανόνες του δήμου πληρούν τις απαιτήσεις του κανονισμού (ΕΚ) αριθ. 1857/2006 ως προς τα μέτρα που πρέπει να θεσπισθούν από τον δήμο, καθώς και τις εφαρμοστέες γενικές διατάξεις (στάδια πριν από τη χορήγηση ενίσχυσης, σώρευση, διαφάνεια και έλεγχος των ενισχύσεων)

Franci KREPŠA

Δήμαρχος